ইব্রাহীম আফেলায়
ইব্রাহীম আফেলায় (আরবি: إبراهيم أفيلاي, ওলন্দাজ: Ibrahim Afellay; জন্ম ২ এপ্রিল ১৯৮৬) একজন পেশাদার ডাচ ফুটবলার যিনি ইংলিশ প্রিমিয়ার লিগ এর দল স্টোক সিটিতে একজন আক্রমণাত্মক মধ্যমাঠের খেলোয়াড় বা পার্শ্বীয় খেলোয়াড় হিসেবে খেলেন। তাকে একজন ক্ষমতাবান এবং গতিশীল খেলোয়াড় হিসেবে মনে করা হয়। তিনি ডাচ জাতীয় যুব দলের হয়ে খেলেছেন এবং বর্তমানে সিনিয়র জাতীয় দলের সদস্য। তিনি ডাচ জাতীয় দলের হয়ে উয়েফা ইউরো ২০০৮ এবং ২০১০ ফিফা বিশ্বকাপে অংশগ্রহণ করেছেন। তিনি পিএসভি আইন্দোফেনে খেলেছেন এবং অধিনায়কের দায়িত্ব পালন করেছেন। সে সময় তিনি চারটি জাতীয় শিরোপা অর্জন করেন এবং ২০০৭ সালে নেদারল্যান্ডসের সেরা যুব খেলোয়াড় নির্বাচিত হন।